**Referat**

## Emne: BestyrelsesmødeDato og tid: 9. marts 2023 kl. 14.00-16.00**Sted**: IBOS, Rymarksvej 1, 2900 Hellerup, lokale M1.

## Deltagere:

Ask Abildgaard, DBS, bestyrelsesforperson

Claus Bjørn Billehøj, Partner hos Mobilize-Strategy Consulting
Jes Diemer, lærer IBOS

Klaus Poulsen, KL

Kristine Henriksen, KKR

Louise Bøttcher, DPU/Aarhus Universitet
Marie Fasmer, centerchef, IBOS

Mikkel Enok Pedersen, DBSU, suppleret af Thor Ryom

Nick Elhøj, Interessegruppen for erhverv
Nils Bo Hermansen, LFBS

Pia Boisen, Region Hovedstaden

Silas Balder Erichsen, administrationschef IBOS

## Afbud: Elsebeth Mortensen, psykolog IBOS

## Erik Vinding, Borgerrepræsentationen København

## Referent: Dorthe Marie Degn

## Punkt 1. Præsentationsrunde og velkommen til nyt bestyrelsesmedlem fra DBSU. Mikkel Enok Pedersen, landsforperson, var suppleret af Thor Ryom, der er mediekoordinator, mhp. intern afklaring af hvem der fremover vil varetage medlemskabet af IBOS’ bestyrelse. Formanden bad om en afklaring inden næste bestyrelsesmøde.

##

## **Punkt 2. Eventuelle rettelser til referatet**

## Referatet af mødet d. 01. dec. 2022 er godkendt

## Punkt 3. Økonomi v. Silas Balder Erichsen

Overordnet: IBOS ligger ikke på Serviceområdet som andre centre i KK men på overførselsområdet. Det vil sige, at vi ikke kan lave en opsparing samt at over- og underskud overføres til KK. Over 5 år skal der være balance i regnskabet. IBOS indsender prognoser hver måned.

IBOS har haft en omsætning på 78.4 mio. kr. i 2022. Fordelingen er på VISO 35%, Rådgivningen 18% og BLS: 46% samt 1% fra fondsfinansierede projekter, o.lign.

Bestyrelsen ønskede at få udsendt IBOS’ regnskab for 2022 til orientering.

## **Punkt 4**. **IBOS´ image** v. Marie Fasmer

IBOS bevæger sig historisk set fra at have et udpræget brugeropdrag mod i langt højere grad at skulle udføre professionelle opdrag, fx med rådgivning og vidensudvikling til synsprofessionelle og kommuner. Der kan således være brugerforventninger, vi ikke kan imødekomme. Det kunne fx være om involvering i fritidsliv ude i landet. Her vil vi henvise til DBS.

Samtidig hører vi, at der blandt nogle unge cirkulerer en fortælling om, at IBOS’ tilbud til unge alene retter sig mod de unge, der har flere udfordringer end synet og IBOS dermed ikke er relevant for alle unge med synshandicap.

IBOS har taget flere initiativer for at åbne huset for og være i dialog med brugerne, bl.a. månedlige arrangementer med fællesspisning og opstart af dialogmøder med den yngre del af målgruppen. På det kommende dialogmøde i april vil vi drøfte rygtedannelsen, så der kan komme dialog om de bekymringer, der må være og så vi også kan få input til IBOS’ services.

Flere af bestyrelsens brugerorganisationer påpegede, at synsområdet er forvirrende at skabe overblik over og udtrykker ønske om, at IBOS i højere grad vil tage på sig at være det sted, man altid kan henvende sig og blive hjulpet rigtigt videre.

Bestyrelsen forsikrede, at de er ambassadører for IBOS og der kom et forslag om uddannelse af frivillige unge ambassadører.

## **Punkt 5. Drøftelse af en mere involverende proces på bestyrelsesmøderne**

 Marie Fasmer udtrykte taknemmelighed for de gode samtaler, der har været inden mødet. Samtalerne viste, at der pga. bestyrelsens brede sammensætning er mange forskellige ønsker til IBOS og bestyrelsesmøderne. Formålet med drøftelsen er derfor at synliggøre interesser og forventninger til IBOS mhp. at prioritere tematikker til og proces på kommende møder.

Forpersonen ønskede referatet af forventningerne fordelt på tematikker. Se vedlagte bilag.

## Punkt 6. Eventuelt

Ingen bemærkninger.